শেখ রাসেল সেনানিবাস
শেখ রাসেল সেনানিবাস হল বাংলাদেশের শরীয়তপুরের জাজিরায় অবস্থিত একটি সেনানিবাস। পদ্মা সেতুর নিরাপত্তার জন্য এই সেনানিবাস নির্মাণ করা হয়েছে। বাংলাদেশ সেনাবাহিনী এই সেনানিবাসের নাম শেখ রাসেলের নামে রেখেছে। ২০২২ সালের ২৯ মার্চ তারিখে এই সেনানিবাস উদ্বোধন করা হয়। মুন্সিগঞ্জ জেলার মাওয়া ও শরীয়তপুর জেলার জাজিরা নিয়ে এই সেনানিবাস গঠিত। এটি ২৩৫ একর জমি জুড়ে অবস্থিত। এই সেনানিবাসে তিনটি প্রধান ইউনিট রয়েছে যা ১৩২০ কোটি টাকা ব্যয়ে নির্মিত। পদ্মা সেতুর নিরাপত্তা দেওয়ার জন্য গঠিত ৯ পদাতিক ডিভিশনের অধীনে ৯৯ কম্পোজিট ব্রিগেড এই সেনানিবাসে থাকছে।